Up-942/11
Natisni
Opravilna št.:
Up-942/11
Datum odločitve:
4. 2. 2013
ECLI:
ECLI:SI:USRS:2013:Up.942.11
Akt:
Ustavna pritožba zoper sklep Višjega sodišča v Ljubljani št. II Cp 3943/2010 z dne 9. 3. 2011 v zvezi s sklepom Okrajnega sodišča v Ljubljani št. N 135/02 z dne 7. 7. 2004
Izrek:
Ustavna pritožba zoper sklep Višjega sodišča v Ljubljani št. II Cp 3943/2010 z dne 9. 3. 2011 v zvezi s sklepom Okrajnega sodišča v Ljubljani št. N 135/02 z dne 7. 7. 2004 se zavrže.
Evidenčni stavek:
Če pritožnik, ki ga zastopa odvetnik, po vložitvi ustavne pritožbe umre in se odvetnik ne odzove na poziv Ustavnega sodišča k odpravi nastale procesne pomanjkljivosti, Ustavno sodišče zavrže ustavno pritožbo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52 - Ustavno sodstvo - Postopek - Procesne predpostavke v postopku ustavne pritožbe.
Pravna podlaga:
Člen 6.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Janko Vrečko, Ljubljana
Datum vloge:
12. 8. 2011
Vrsta odločitve:
sklep
Vrsta rešitve:
zavrženje
Dokument:
US29999
Dokument v PDF obliki:
Up-942-11.pdf
137 KB
Prenesite datoteko
Up-942/11-11
4. 2. 2013
SKLEP
Senat Ustavnega sodišča je v postopku za preizkus ustavne pritožbe, ki jo je vložil Janko Vrečko, Ljubljana, ki ga zastopa Denis Zobarič, odvetnik v Kopru, na seji 4. februarja 2013
sklenil:
Ustavna pritožba zoper sklep Višjega sodišča v Ljubljani št. II Cp 3943/2010 z dne 9. 3. 2011 v zvezi s sklepom Okrajnega sodišča v Ljubljani št. N 135/02 z dne 7. 7. 2004 se zavrže.
OBRAZLOŽITEV
1. Pritožnik je po vložitvi ustavne pritožbe umrl. S tem je prenehala njegova sposobnost biti stranka v postopku z ustavno pritožbo. Ustavno sodišče mora ves čas postopka po uradni dolžnosti paziti, ali je tisti, ki nastopa kot stranka, lahko stranka v postopku z ustavno pritožbo (glej 80. člen Zakona o pravdnem postopku, Uradni list RS, št. 73/07 – uradno prečiščeno besedilo in 45/08 – v nadaljevanju ZPP, ki se skladno s prvim odstavkom 6. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12, v nadaljevanju ZUstS, smiselno uporablja v postopku z ustavno pritožbo).
2. Odvetnik, ki ga je pritožnik pooblastil za zastopanje v postopku z ustavno pritožbo, ima skladno s prvim odstavkom 100. člena ZPP še naprej pravico opravljati procesna dejanja v tem postopku. Zato ga je sodnica poročevalka na podlagi prvega in tretjega odstavka 81. člena ZPP pozvala, naj v 30 dneh odpravi nastalo procesno pomanjkljivost tako, da izkaže morebiten obstoj oseb, ki so upravičene dedovati po pokojnem pritožniku. Obenem ga je opozorila, da lahko senat Ustavnega sodišča na podlagi petega odstavka 81. člena ZPP ustavno pritožbo zavrže, če v postavljenem roku tega ne bo storil.
3. Pooblaščenec se na poziv sodnice poročevalke, ki ga je prejel 16. 11. 2012, ni odzval. Ker torej pokojni pritožnik nima sposobnosti biti stranka, rok za odpravo te procesne pomanjkljivosti pa je potekel brez uspeha, je senat Ustavnega sodišča ustavno pritožbo zavrgel.
4. Senat je sprejel ta sklep na podlagi petega odstavka 81. člena ZPP v zvezi s prvim odstavkom 6. člena ZUstS v sestavi: predsednica senata dr. Etelka Korpič − Horvat ter člana dr. Dunja Jadek Pensa in Jan Zobec. Sklep je sprejel soglasno.
dr. Etelka Korpič – Horvat
Predsednica senata